b'\n_START_ARTICLE_\nKags\xc3\xa5 Kollegiet\n_START_SECTION_\nHistorie\n_START_PARAGRAPH_\nKags\xc3\xa5 Kollegiet blev stiftet som selvejende institution i 1964 af De Unges Boligaktion, Danske Studerendes F\xc3\xa6llesr\xc3\xa5d og Studier\xc3\xa5det ved K\xc3\xb8benhavns Universitet. I 1965 udarbejdede arkitekt Aage Hartvig Petersen en skitse, der dannede grundlag for det endelige projekt._NEWLINE_P\xc3\xa5 grund af stridigheder i bestyrelsen, blev repr\xc3\xa6sentanterne fra Danske Studerendes F\xc3\xa6llesr\xc3\xa5d og Studier\xc3\xa5det ved K\xc3\xb8benhavns Universitets udskiftet med repr\xc3\xa6sentanter for L\xc3\xa6rerstuderendes Landsr\xc3\xa5d, Studier\xc3\xa5det ved Danske Teknika samt Gladsaxe Kommune. Dette, sammen med andre praktiske problemer, medf\xc3\xb8rte, at byggeriet f\xc3\xb8rst kom i gang i sommeren 1968, og de f\xc3\xb8rste blokke stod f\xc3\xa6rdige til indflytning i efter\xc3\xa5ret 1969.'